Ο **Γκαλίντο Α΄ Αθνάρεθ της Αραγωνίας** (ισπανικά: *Galindo I Aznárez*, πέθανε το 867) ήταν Κόμης του Ουρζέλ και Κόμης της Σερδάνια (824 - 834), Κόμης του Παλιάρς και Κόμης της Ριβαγόρθα (833 - 844) και Κόμης της Αραγωνίας (844 - 867).

Βιογραφία
---------

Μονή του Αγίου Πέτρου της Σιρέσα
Ο Γκαλίντο Α΄ Αθνάρεθ ήταν γιος του Αθνάρ Α΄ Γκαλίντεθ της Αραγωνίας (και της γυναίκας του, αγνώστου ονόματος), ο οποίος ήταν κόμης της Αραγωνίας από το 809 έως το 820, όταν ουσιαστικά εξαιτίας μίας φάρσας του Γκαλίντο στον κουνιάδο του Γκαρθία Γκαλίντεθ οδήγησε τον τελευταίο να επιστρατεύσει την υποστήριξη της Παμπλόνα και να σφετεριστεί την κομητεία. 

Ο Αθνάρ αποζημιώθηκε από τον Γάλλο βασιλιά Λουδοβίκο Α΄ τον Ευσεβή με τις κομητείες του Ουρζέλ, της Σερδάνια και του Κονφλάν. Ο Γκαλίντο έλαβε αυτές τις κομητείες από τον πατέρα του κάποια στιγμή πριν από το 833, έτος κατά το οποίο σφετερίστηκε τις κομητείες τού Παλιάρς και της Ριβαγόρθα. Γι' αυτή του την κίνηση εκδιώχθηκε από το Ουρζέλ και την Σερδάνια από τον Λουδοβίκο Α΄ το 834· αργότερα το 844 αποβλήθηκε και από το Παλιάρς και τη Ριβαγόρθα από τους κόμητες της Τουλούζης. Το 844, κατά τον θάνατο του άτεκνου κόμη Γκαλίντο Γκαρθές, γιου τού εχθρού τού πατέρα του, επιτράπηκε στον Γκαλίντο να αναλάβει την δικαιοδοσία της κομητείας της Αραγωνίας, με αντάλλαγμα την αναγνώριση της επικυριαρχίας της Παμπλόνα πάνω στην πρώην γαλλική κομητεία.

Ο κόμης Γκαλίντο εμφανίζεται στο καταστατικό της μονής του του Αγίου Πέτρου της Σιρέσα κάνοντας αρκετές δωρεές: μία το 864 όταν έδωσε στο μοναστήρι τις κτήσεις, που κατείχε μεταξύ των περιοχών Χαβιερρεγάυ και Σιρέσα και μια άλλη το 867, όταν δώρισε όλα όσα κατείχε από το Χαβιερρεγάυ μέχρι την Αγουατουέρτα, καθώς και τα χωριά που βρίσκονται ανάμεσα στο Ολέδολα και το μοναστήρι, επισημαίνοντας με αυτόν τον τρόπο τα όρια του Έτσο.

Προσωπική ζωή
-------------

Ο Γκαλίντο Α΄ με την αγνώστου ονόματος γυναίκα του είχε ένα γιο:

* Αθνάρ Β´, τον διάδοχό του.

Ένα καταστατικό του 867 αναφέρει έναν γαμπρό, βασιλιά Σάντσο, γεγονός που υποδηλώνει, ότι: 

* κάποια κόρη τού Γκαλίντο ήταν παντρεμένη με τον Σάντσο Γκαρθές, νεότερο γιο του Γκαρθία Ίνιγεθ της Παμπλόνα και από αυτόν έγινε μητέρα τού:
	+ Αθνάρ Σάντσεθ κόμη της Λαρραούν/Λαρόν.

Δείτε επίσης
------------

* Κατάλογος μοναρχών της Αραγωνίας

Παραπομπές
----------

1. ↑  Ανακτήθηκε στις 2  Οκτωβρίου 2016.
2. ↑  Sénac, Philippe (1999). "Estudio sobre los primeros condes aragoneses". *Aragón en la Edad Media* (Σαραγόσα: πανεπιστήμιο της Σαραγόσας) (14-15, opseg 2): σελ.1504. ISSN 0213-2486.
3. ↑  Ubieto Arteta, Antonio (1986). *Cartulario de Siresa*. Anubar. *Textos Medievales*. (ISBN 84-7013-217-2).
4. ↑  Ubieto Arteta, Antonio (1967). ¿Un nuevo rey pamplonés para el siglo IX? *Princípe de Viana* 28(108/109):289-291

Βιβλιογραφία
------------

* Lacarra de Miguel, José María (1945). «Textos navarros del Códice de Roda». *Estudios de Edad Media de la Corona de Aragón* **1**: 193-284. OCLC 694519776. Αρχειοθετήθηκε από το πρωτότυπο στις 2016-03-03.. Ανακτήθηκε στις 2017-11-17.
* Sénac, Philippe (1999). Aragón en la Edad Media, επιμ. *Estudio sobre los primeros condes aragoneses*. Σαραγόσα: Πανεπιστήμιο της Σαραγόσας, σελ. 1501-1506. ISSN 0213-2486. .
* Ubieto Arteta, Antonio (1986). *Cartulario de Siresa*. Anubar. Textos Medievales. ISBN 84-7013-217-2.

|  |
| --- |
| Γκαλίντο Α΄ Αθνάρεθ της Αραγωνίας  **Θάνατος:** 867 |
| Βασιλικοί τίτλοι |
| ΠροκάτοχοςΓκαλίντο Γκαρθές | **Κόμης της Αραγωνίας844 - 867** | ΔιάδοχοςΑθνάρ Β΄ Γκαλίντεθ |
| ΠροκάτοχοςΑθνάρ Α΄ Γκαλίντεθ της Αραγωνίας | **Κόμης του Ουρζέλ824 - 834** | ΔιάδοχοςΣουνιφρέδος Α΄ της Βαρκελώνης |
| **Κόμης της Σερδάνια824 - 834** |
| ΠροκάτοχοςΒερεγγάριος Α΄ της Τουλούζης | **Κόμης του Παλιάρς833 - 844** | ΔιάδοχοςΦρέδολ της Τουλούζης |
| **Κόμης της Ριβαγόρθα833 - 844** |